এই ভুতুড়ে কণাটি ছাড়া আর সব কণার অস্তিত্বই মানুষের উপলব্ধিতে ধরা দেয়। যেমন, কোয়ার্ক এবং ইলেকট্রন। এগুলো হলো পরমাণুর গাঠনিক উপাদান। আমাদের স্পর্শের যোগ্য সব বস্তুই তৈরি হয় পরমাণু দিয়ে। অন্যগুলো, যেমন- তিনটি পরিচিত নিউট্রিনো একটু আরো বেশি বিমূর্ত। এগুলো হলো উচ্চ শক্তির কণা যা মহাবিশ্বের মধ্যদিয়ে স্রোতের মতো বয়ে চলেছে। এবং অন্য কোনো বস্তুর সঙ্গে তেমন উল্লেখযোগ্য কোনো ক্রিয়া-প্রতিক্রিয়া করছে না। সূর্য থেকে প্রতি সেকেন্ডে থেকে শত-হাজার কোটি নিউট্রিনো বের হয়ে আপনার আঙ্গুলের ডগা ভেদ করে চলাচল করছে। কিন্তু আপনার দেহের কণাগুলোর সঙ্গে তাদের কোনো ধরনের ক্রিয়া-প্রতিক্রিয়া বা আদান-প্রদানই হচ্ছে না।